section_heading: Film
paragraph_text: U početku filma, vidimo Pinka kako sjedi u zaključanoj hotelskoj sobi; puno ljudi sruše vrata i utrče u sobu kada glazba postaje glasnija. U filmu tada vidimo razne isječke ljudi koji će se pojaviti i kasnije u filmu. Nakon toga slijedi scena u kojoj bombarder Stuka bombardira bunker u kojem je, zajedno s ostalim vojnicima bio i Pinkov otac. Tom scenom je prikazan dio u kojem umire Pinkov otac. U filmu ova pjesma može biti protumačena i kao rođenje, početak ili stvaranje. Pink je u sobi koja predstavlja maternicu na kraju praznog, monotonog hodnika. Ljudi koji utrčavaju u sobu mogu se protumačiti kao ejakulacija, a dio kada beba plače znači rođenje. Nadalje, kao simbol života, mogu se čuti otkucaji srca koji se prvi puta čuju u albumu The Dark Side of the Moon.